**Støtte til posisjonering mot Horisont 2020**

NTNU kan i 2018 også dekke posisjoneringsaktiviteter (POS), men posisjoneringsaktiviteter som mottar POS-støtte gjennom tematiske programmer i Forskningsrådet kan ikke søke om samme støtte fra NTNU. Støtte til posisjonering lyses ut fra flere programmer i Forskningsrådet, [jf denne oversikten.](http://www.forskningsradet.no/prognett-horisont2020/Sttte_til_vre_skere/1253990570332)

**Hva menes med posisjonering?**
Posisjonering handler om en langsiktig strategi for å bli synlig, å bli hørt og å være en aktør som de beste miljøene i Europa ønsker å samarbeide med. Effekter av posisjoneringstiltak vil styrke norske aktørers evne til å lykkes i Horisont 2020. Med posisjonering menes for eksempel tiltak som retter seg mot:

* å komme i inngrep med gode europeiske miljøer (Nettverksbygging)
* å delta på arenaer som kan påvirke den europeiske FoI-agendaen (Strategisk arbeid)
* kortsiktig posisjonering for å komme inn i eksisterende konsortier

**Kriterier for å få støtte til posisjonering:**

* søknaden må støttes av instituttleder
* fagområdet ditt må være relevant i forhold til et tematisk program i Horisont 2020

**NB!** Hvis du trenger støtte til å utvikle en konkret søknad til en spesifikk utlysning innen Horisont 2020, eller programmer i randsonen av Horisont 2020, skal du søke [prosjektetableringsstøtte (PES)](https://innsida.ntnu.no/wiki/-/wiki/Norsk/S%C3%B8k%2Bom%2Bprosjektetableringsst%C3%B8tte) i stedet.

**Kontakt** [**fakultetets EU-rådgiver**](https://innsida.ntnu.no/wiki/-/wiki/Norsk/EU%2Br%C3%A5dgivere) **for utfylling av søknadsskjema**. (lenke til skjema)
Det er løpende behandling. Maksimum årlig støtte er NOK 50.000,- pr. søknad.
POS-søknad sendes inn på samme måte som [PES-søknader](https://innsida.ntnu.no/wiki/-/wiki/Norsk/S%C3%B8k%2Bom%2Bprosjektetableringsst%C3%B8tte).